નવી દિલ્હી, 12 મે: દિલ્હીની એક કોર્ટે બળાત્કારના એક આરોપીને એમ કહીને છોડી મુક્યો કે પત્નીની સાથે બળજબરી પૂર્વક સેક્સ માણવું બળાત્કારના દાયરામાં આવતું નથી. દિલ્હીની દ્વારકા કોર્ટમાં ચાલી રહેલા એક કેસમાં એક મહિલાએ પોતાના પતિ પર જ બળાત્કાર ગુજાર્યો હોવાનો આરોપ લગાવ્યો હતો. એડિશનલ સેશન જજ વીરેન્દ્ર ભટે ફેંસલો સંભળાવતા કહ્યું હતું કે પતિ અને પત્નીની સાથે બળાત્કારનો કેસ બનતો નથી ભલે પીડિતની ઇચ્છા અને સહમતિ વિના સેક્સ થયું હોય. આ કેસમાં કોર્ટે આરોપી વિકાસને છોડી મુકવામાં આવ્યો.